Corona Update In India: देश में कोरोना के मामले बढ़े, 24 घंटे में सामने आए 1421 नए केस, इतने लोगों की मौत
अगर कोरोना के सभी आंकड़ों पर गौर करें तो अभी तक कुल 4,24,82,262 कोरोना मरीज सही हुए हैं और 5,21, 004 कोरोना मरीजों की अब तक मौत हुई है।
नई दिल्ली: देश में कोरोना का खतरा अभी पूरी तरह खत्म नहीं हुआ है। बीते 24 घंटे में भारत में कोरोना के 1421 नए मामले सामने आए हैं और 149 लोगों की मौत हुई है। इस समय भारत में कोरोना के एक्टिव मामलों की संख्या 16,187 है। वहीं अगर कोरोना के सभी आंकड़ों पर गौर करें तो अभी तक कुल 4,24,82,262 कोरोना मरीज सही हुए हैं और 5,21, 004 कोरोना मरीजों की अब तक मौत हुई है। देश में तेजी से वैक्सीनेशन किया जा रहा है और अब तक कुल 1,83,20,10, 030 लोगों को कोरोना की वैक्सीन लगी है। इससे पहले देश में 24 घंटे के अंदर 1660 नए केस सामने आए थे। इस दौरान 2,349 लोग कोरोना से ठीक हुए थे। एक तरफ कोरोना का खतरा टला नहीं है, वहीं दूसरी तरफ दो साल तक बंद रहने के बाद अंतरराष्ट्रीय उड़ानों को रविवार से फिर शुरू किया जा रहा है और इसके लिए देश के हवाईअड्डे और एयरलाइन कंपनियां पूरी तरह से तैयार हैं। बता दें कि कोरोना की वजह से 23 मार्च 2020 से ही नियमित उड़ानें बंद थी, लेकिन कोरोना केस कम होने के बाद भारत से नियमित अंतरराष्ट्रीय उड़ानों का परिचालन रविवार से दोबारा शुरू हो रहा है।